Din i yegga taggara i tudert-is, ufan deg leğyub-is kra n tewreqtin i deg yura iḍrisen. Llan wid ur nettwafham ara acku yesxerbubec-iten, llan wid yettwafhamen. Yura-ten akken ad dyessuffeɣ ayen i t-iqerḥen, ad ibeyyen tamentilt n lmut-is. Deg tazwara n uḍris, ad d-naf isteqsiyen ɣef wayen i t-yessawḍen ad yesleb, maca mi ara nkemmel taɣuri ad d-naf tiriritines ɣef way-a.Ɣas yeẓra d taruẓi n uqarru-nni i as-d-yewwin tibbehbi maca ur yezmir ara d yili akken niḍen, imi ur yuksan ara. Ay-agi ur t-yefrin ara s ufus-is. Mayella nuɣal s aseqdec n wawal “tibbehbi”, ur d-yelli ara kan akka, maca yesɛa anamek-is, imi tisselbi tecreḍ leɛqel deg umdan, trezzu ɣer wallaɣ n win yetɛeqqlen akken ad d-terr d ameslub.